Αναστάσιος Ταβουλάρης

Ο Αναστάσιος Ταβουλάρης (1882 - 1945)Νεώτερον Εγκυκλοπαιδικόν Λεξικόν Ηλίου, τ, 17, σελ, 549. ήταν Έλληνας αξιωματικός που χρημάτισε κατοχικός υπουργός και μέλος δικτατορικών κυβερνήσεων.

Βιογραφία
 Στρατιωτική σταδιοδρομία και υπουργός σε δικτατορική κυβέρνηση 
Ακολούθησε στρατιωτική καριέρα. Μετά την αποστρατεία του αναμίχθηκε ενεργά στην πολιτική. Ήταν επικεφαλής των Φιλελευθέρων.1865 – 2015: Εκατόν πενήντα χρόνια εκλογές – Οι βουλευτές της Ζακύνθου, κατ’ εντολή του λαού , Η Ημέρα τση Ζάκυθος, ηλεκτρονική έκδοση, 25-1-2015.

Στην κυβέρνηση Πάγκαλου ήταν υπουργός Συγκοινωνίας από τις 26 Ιουνίου 1925 έως το 1926. Το 1930 παραπέμφθηκε σε δίκη για μια υπόθεση με ταχυδρομικά οχήματα, αλλά αθωώθηκε.Πρακτικά και αποφάσεις (υπ' αριθμούς 1 και 2 του 1930) : επί της υποθέσεως ταχυδρομικών οχημάτων, δι'ην εκρίθησαν αθώοι οι Θεόδωρος Δημητρίου Πάγκαλος, Αναστάσιος Διονυσίου Ταβουλάρης και Δημήτριος Λεωνίδου Τανταλίδης, κατά τα εν τη οικεία αποφάσει εκτιθέμενα.

 Βουλευτής 
Εξελέγη για πρώτη φορά βουλευτής Ζακύνθου στην Δ΄ Εθνοσυνέλευση το 1923 και μετά επανεξελέγη το 1928 με τους Ανεξάρτητους Δημοκρατικούς (Α.Δ.). και το 1932 με το Κόμμα Φιλελευθέρων.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 142 (αριθμ. 1564) Το 1936 επανεκλέχθηκε βουλευτής με το κόμμα των Φιλελευθέρων. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 38, αρ. 428).

 Ρόλος στη Ναζιστική Κατοχή 
Κατά την περίοδο της Κατοχής έγινε υπουργός Εσωτερικών των δοσιλογικών κυβερνήσεων, απέκτησε πολλές εξουσίες και φρόντισε να επανδρώσει την Ειδική Ασφάλεια με άτομα του υποκόσμου και κακοποιούς, οι οποίοι χαρακτηρίστηκαν ως χωροφύλακες «άνευ θητείας».Χανδρινός Ιάσων: «Το τιμωρό χέρι του Λαού». Η δράση του ΕΛΑΣ και της ΟΠΛΑ στην κατεχόμενη Αθήνα (1942-1944). Εθνικό και Καποδιστριακό Πανεπιστήμιο Αθηνών Φιλοσοφική Σχολή, Τμήμα Ιστορίας και Αρχαιολογίας. Αθήνα 2009 

Φανατικός φίλος των Γερμανών, ο Ταβουλάρης απολάμβανε της εμπιστοσύνης του αντιστράτηγου των Ες Ες και αρχηγού της Γερμανικής Αστυνομίας στην Ελλάδα, Βάλτερ Σιμάνα και του διοικητή της Υπηρεσίας Ασφάλειας (SIPO-SD), συνταγματάρχη Βάλτερ Μπλούμε.Η ΑΡΙΣΤΟΚΡΑΤΙΑ του εγκλήματoς, enet.gr, 16-3-2014. Στην κατοχική κυβέρνηση Λογοθετόπουλου ήταν υπουργός Εσωτερικών από τις 2 Δεκεμβρίου 1942 ως τις 7 Απριλίου 1943Ελληνικές Κυβερνήσεις 1940-1974, Τραχαλιού Αντιγόνη (Συνταγματικό Δίκαιο, Ανδρέας Δημητρόπουλος, 2005) και ξανά στην διορισμένη από τους Γερμανούς κυβέρνηση του Ιωάννη Ράλλη από τις 7 Απριλίου 1943 έως τις 12 Οκτωβρίου 1944.

 Στο εξωτερικό και θάνατος 
Κατόπιν εγκατέλειψε τη χώρα και κατέφυγε στην Αυστρία το 1945, χρονιά κατά την οποία πέθανε.ΦΙΠΠΑΚ , Έλληνες δωσίλογοι και φιλοναζιστές. Λίστα ατόμων και οργανώσεων. Σύμφωνα με όσα ανέφερε ο Έκτωρ Τσιρονίκος και δημοσιεύτηκαν στον Τύπο του 1946, ο Ταβουλάρης προσβλήθηκε από πνευμονία που εξελίχθηκε σε φυματίωση, αιτία του θανάτου του.Το Βήμα, φύλλο 27-8-1946, σελ. 3.

Παραπομπές

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Συγκοινωνιών
Κατηγορία:Βουλευτές Ζακύνθου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Μέλη του ΕΔΕΣ
Τ